Държавен вестник, бр. 11, 2017 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  11
МИНИСТЕРСКИ СЪВЕТ
ПОСТАНОВЛЕНИЕ № 20 
ОТ 25 ЯНУАРИ 2017 Г.
за приемане на Наредба за разделно събиране 
на биоотпадъци и третиране на биоразгра-
димите отпадъци
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за раз-
делно събиране на биоотпадъци и третиране 
на биоразградимите отпадъци.
Заключителна разпоредба
Параграф единствен. Отменят се:
1. Наредбата за третиране на биоотпа-
дъците, приета с Постановление № 235 на 
Министерския съвет от 2013 г. (ДВ, бр. 92 
от 2013 г.).
2. Наредбата за разделно събиране на био­
отпадъците, приета с Постановление № 275 
на Министерския съвет от 2013 г. (ДВ, бр. 107 
от 2013 г.).
Министър-председател:  
Бойко Борисов
Главен секретар на Министерския съвет:  
Веселин Даков
НАРЕДБА 
за разделно събиране на биоотпадъци и тре-
тиране на биоразградимите отпадъци 
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят:
1. изискванията към дейностите по разделно 
събиране на биоотпадъците; 
2. подходящите за оползотворяване био-
отпадъци и други биоразградими отпадъци;
3. условията, при които компостът и фер-
ментационният продукт, получени от дейности 
по оползотворяване на биоотпадъци, преста-
ват да бъдат отпадък по смисъла на § 1, т. 17 
от допълнителните разпоредби на Закона за 
управление на отпадъците (ЗУО);
4. изискванията за качество на продукта, 
получен от дейности по оползотворяване;
5. изискванията за употреба на получения 
компост, ферментационен продукт, органичен 
почвен подобрител, стабилизирана органична 
фракция от процеса на механично-биологично 
третиране (МБТ);
6. методиката за разпределение на цели-
те по чл. 31, ал. 1 ЗУО между регионите по 
чл. 49, ал. 9 ЗУО;
7. методите за изчисляване на изпълнението 
на целите по чл. 31, ал. 1 ЗУО.
Чл. 2. (1) Наредбата се прилага за биоразгра-
дими отпадъци и биоотпадъци с произход от:
1. домакинствата и други обекти, които са 
обхванати от общинските системи за разделно 
събиране;
2. домакинствата и други обекти, които са 
обхванати от общинските системи за събиране 
на смесени битови отпадъци.
(2) Наредбата не се прилага за:
1. естествени неопасни материали от сел-
ското или горското стопанство съгласно чл. 2, 
ал. 2, т. 6 ЗУО, включително слама, расти-
телни остатъци или остатъци от преработка 
и съхранение на селскостопански продукти, 
които се използват в земеделието;
2. утайки от пречиствателни станции за 
отпадъчни води (ПСОВ) от населените места, 
които отговарят на изискванията за оползо-
творяване в земеделието съгласно наредбата 
по чл. 43, ал. 6 ЗУО и превишават максимално 
допустими концентрации (МДК) за тежки 
метали по приложение № 1, таблица А2-2;
3. биоотпадъци, които не попадат в обхвата 
на приложение № 1.
Чл. 3. (1) Притежателите на битови биоот-
падъци по чл. 2, ал. 1 ги предават на общинска 
система за разделно събиране или извършват 
компостиране на място.
(2) Лицата оползотворяват самостоятел-
но биоотпадъците си след получаване на 
разрешение, комплексно разрешително или 
регистрационен документ по чл. 35 ЗУО или 
ги предават въз основа на сключен договор на 
лице, притежаващо разрешение, комплексно 
разрешително или регистрационен документ 
по чл. 35 ЗУО, или извършват компостиране 
на място. 
(3) Лицата, чиито биоотпадъци са странич-
ни животински продукти (СЖП), изпълняват 
изискванията за одобрение и регистрация 
съгласно Регламент (ЕО) № 1069/2009 на 
Европейския парламент и на Съвета за 
установяване на здравни правила относ-
но странични животински продукти и 
производни продукти, непредназначени 
за консумация от човека, и за отмяна на 
Регламент (ЕО) № 1774/2002 (ОВ, L 300 от 
14.11.2009 г.), наричан по-нататък „Регла-
мент (ЕО) № 1069/2009“, и на Закона за 
ветеринарномедицинската дейност или ги 
предават въз основа на сключен договор на 
лице, което е изпълнило тези изисквания.
Чл. 4. Забранява се: 
1. неконтролираното изгаряне на биоот-
падъци;
2. депонирането и/или обезвреждането 
на биоотпадъците по какъвто и да е друг 
начин, в случай че могат да се рециклират 
или оползотворят на територията на региона 
по чл. 49, ал. 9 ЗУО;
3. смесването на разделно събрани биоот-
падъци с други видове отпадъци;
4. изхвърлянето на биоотпадъци в контей-
нерите за събиране на смесени битови отпа-
дъци при наличието на осигурени системи за 
разделно събиране на биоотпадъци;